ธปท.ระบุ ธุรกรรมออนไลน์ช่วงโควิดพุ่ง ทำระบบแบงก์ล่ม
ธปท.เร่งแบงก์รับมือธุรกรรมออนไลน์ช่วงโควิด กันระบบล่ม
1 เม.ย. 2563

นางสาวสิริธิดา พนมวัน ณ อยุธยา ผู้ช่วยผู้ว่าการ สายนโยบายระบบการชำระเงินและเทคโนโลยีทางการเงิน ธนาคารแห่งประเทศไทย (ธปท.) เปิดเผยว่า ตามที่ช่วงสองวันนี้ระบบการชำระเงินออนไลน์ของสถาบันการเงินบางแห่งมีปัญหาขัดข้องไม่สามารถใช้งาน นั้น
ธปท. ได้รับรายงานแล้วและได้เร่งติดตามการแก้ไขปัญหาอย่างใกล้ชิด อย่างไรก็ตาม ในช่วงการแพร่ระบาดของไวรัส COVID-19 นี้ พบว่า มีปริมาณการทำธุรกรรมออนไลน์เพิ่มขึ้นจำนวนมาก ซึ่งสถาบันการเงินได้เตรียมการรองรับปริมาณที่เพิ่มขึ้น โดย ธปท. ได้กำชับสถาบันการเงินให้เฝ้าระวัง และเร่งแก้ไขเมื่อเกิดปัญหาให้ระบบสามารถกลับมาใช้งานได้รวมทั้งดูแลลูกค้าที่ได้รับผลกระทบโดยให้ธนาคารเร่งดำเนินการตรวจสอบและจัดการธุรกรรมให้ลูกค้าแล้วเสร็จภายใน 24 ชั่วโมง